Polis Akademiyası (Türkiyə)

Polis Akademiyası — Türkiyənin Ankara şəhərində dövlət universiteti. Baş Mühafizə İdarəsinin nəzdində fəaliyyət göstərən akademiyanın əsas məqsədi ictimai təhlükəsizliyi təmin etmək üçün ixtisaslı polis məmurları hazırlamaq, təhlükəsizlik və məhkəmə ekspertizası sahələrində yüksək təhsil səviyyəsinə malik kadrların hazırlanmasıdır.

 Tarixi 
1937-ci ildə Polis Akademiyası Polis İnstitutu adı ilə yaradılanda onun məqsədi polis əməkdaşlarına bir illik ixtisasartırma kursu keçmək idi. 1940-cı ildən iki illik kollec, 1962-ci ildən sonra isə 3 illik ümumi kollec oldu. 1984-cü ildən bakalavr təhsili verən məktəbin adı dəyişdirilərək Polis Akademiyası oldu. 

1991-ci ildə Polis Akademiyasının tərkibində fakultələr və Peşə məktəbləri - FYO adlı struktur yaradıldı və tələbələr FYO-ya rəsmən qəbul olunmağa başladılar.

2001-ci ildə aparılan yeni restrukturizasiyadan sonra Polis Akademiyasının 4 illik bakalavr təhsili funksiyası Təhlükəsizlik Elmləri fakültəsinə verildi. Akademiya özünün Təhlükəsizlik Elmləri İnstitutu, Təhlükəsizlik Elmləri fakültəsi, müxtəlif vilayətlərdə 24 Polis Peşə məktəbi, fakültə və kollec şöbələri ilə universitet statusu qazanmışdır.

Doktorantura təhsili 2006-cı ildə başlamışdır. 

2015-ci ildə Təhlükəsizlik Elmləri fakültəsi bağlanaraq Polis məmurlarının tədris mərkəzinə çevrildi.

 Akademik strukturu 
Polis Akademiyası Müdirliyinin nəzdində Polis Akademiyasının alt bölmələri təşkil olunur.

Polis Akademiyasının Rəyasət Heyətinə tabe olan akademik bölmələr bunlardır:

 Cinayət Axtarışları Departamenti
 Təhlükəsizlik Strategiyaları və İdarəetmə Departamenti
 Beynəlxalq Təhlükəsizlik Departamenti
 Məhkəmə Elmləri Departamenti
 Cinayət Ədliyyəsi Departamenti
 Nəqliyyatın Təhlükəsizliyi və İdarə Edilməsi Departamenti

Magistr proqramları:

 Beynəlxalq Terrorizm və Transmilli Cinayətlər proqramı
 Kəşfiyyat Araşdırmaları proqramı

Doktorantura təhsili:

 Təhlükəsizlik Strategiyaları və İdarəetmə
 Beynəlxalq Təhlükəsizlik

Türkiyənin müxtəlif vilayətlərində 6 Polis Kolleci Polis İdarəsinə lazım olan polisləri yetişdirmək üçün fəaliyyət göstərir.https://www.pa.edu.tr/polis-meslek-yuksek-okullari-egitimbirimi

 Araşdırma mərkəzləri 
Araşdırma mərkəzlərinə 7 şöbə daxildir:

 Beynəlxalq Terrorizm və Transmilli Cinayətlərin Araşdırılması mərkəzi
 Kəşfiyyat Elmləri Mərkəzinin ofisi
 Cinayətlərin Qarşısının Alınması üzrə Araşdırma mərkəzinin idarəsi
 Məhkəmə Tibb Araşdırmaları mərkəzi 
 Yol araşdırmaları mərkəzi
 Təhlükəsizlik Təhsili Araşdırma mərkəzi 
 Təhlükəsizlik İdarəetmə Araşdırma mərkəzi

 Təhsili 
 Polis təlimi 
 Polis rəislərinin Tədris mərkəzi (PAEM) 

 Təhlükəsizlik Elmləri fakültəsi. Bu, Təhlükəsizlik Ümumi Müdirliyinin birinci dərəcəli rəislərinə olan ehtiyacı ödəmək üçün qurulan Polis Akademiyasının Rəyasət Heyətinə bağlı təhsil ocağıdır.
PAEM-ə tələbə qəbulu iki yolla həyata keçirilir: peşəkar və mülki.

 Polis Peşə Kollecləri (PMYO) 

Polis Kollecləri 2001-ci ildə polis məktəblərindən yaradılan, Polis Akademiyasına tabe olan 2 illik kollec təhsili verən təhsil müəssisəsidir.

Polis Kolleclərini bitirən tələbələr polis zabiti rütbəsi ilə Polis İdarəsində müxtəlif vəzifələrə təyin olunurlar.

Türkiyənin müxtəlif yerlərində 9 Polis kolleci var.

 Polis Peşə Tədris Mərkəzi (POMEM) 

Bu, Polis Akademiyasına bağlı bir təhsil müəssisəsidir. Mərkəzin tələbələri bakalavr məzunlarından ibarətdir və kurs şəklində təxminən 8 ay təlim keçirlər.

Polis Peşə Tədris mərkəzini bitirən tələbələr polis zabiti rütbəsi ilə polisə namizəd kimi Polis İdarəsində müxtəlif vəzifələrə təyin olunurlar.

 İnstitutları 
 Kriminalistika İnstitutu 
Kriminalistika İnstitutu Nazirlər Şurasının 05 mart 2012-ci il tarixli qərarı ilə yaradılmışdır.

İnstitut Kriminalistika, Dəqiq elmlər, İnformasiya texnologiyaları və mühəndislik sahələrində akademik təhsil verməklə tədqiqat aparmaq və ekspertlər hazırlamaq üçün yaradılmış təhsil müəssisəsidir.

İnstitut akademiyanın adından müəllimlərin və ekspert kadrların hazırlanmasına cavabdehdir. Bundan əlavə, polis sahəsində magistr dərəcəsi verilir.https://web.archive.org/web/20181103130124/https://abe.pa.edu.tr/hakkinda.htmlhttps://web.archive.org/web/20170707004110/https://ilan.memurlar.net/ilan/39147/polis-akademisi-adli-bilimler-ens-yuksek-lisans-ve-doktora-program-ilani.html

 Təhlükəsizlik Elmləri İnstitutu 
Cinayət ədaləti, Cinayət Axtarışı, Beynəlxalq Təhlükəsizlik və Təhlükəsizlik Strategiyaları və İdarəetmə sahələrində akademik təhsil verməklə tədqiqat aparmaq və ekspertlər hazırlamaq məqsədi ilə yaradılmış təhsil müəssisəsidir.

İnstitut akademiyanın adından müəllimlərin və ekspert kadrların hazırlanmasına cavabdehdir. Bundan əlavə, polis işi üzrə magistr dərəcəsi verilir.

Təhlükəsizlik Elmləri İnstitutu 2001-ci ildə magistraturadan sonrakı təhsili təmin etmək üçün yaradılmışdır.https://web.archive.org/web/20180718184618/https://gbe.pa.edu.tr/hakkimizda.html 2017-ci ildən etibarən 7 magistr və 2 doktorantura dərəcəsi təklif edir.https://web.archive.org/web/20190629152350/https://www.aa.com.tr/tr/turkiye/polis-akademisinde-yuksek-lisans-ve-doktora-imkani/1518534

 Yol Hərəkəti Elmləri İnstitutu 
İnstitut Nazirlər Şurasının 28 aprel 2023-cü il tarixli qərarına əsasən yaradılıb.https://web.archive.org/web/20230812150456/https://www.trthaber.com/haber/turkiye/uzman-trafik-personeli-enstituden-yetisecek-363429.htmlhttps://web.archive.org/web/20180430013646/https://www.cnnturk.com/turkiye/trafik-enstitusu-kuruluyor Bu, yol hərəkəti sahələrində araşdırma aparmaq və akademik təhsil verməklə ekspertlər hazırlamaq məqsədi ilə qurulmuş bir təhsil müəssisəsidir. İnstitut Akademiyanın adından yol hərəkəti xidmətləri üzrə ekspert kadrların hazırlanmasına cavabdehdir. Bundan əlavə, Nəqliyyatın təhlükəsizliyi və idarə edilməsi üzrə magistr dərəcəsi verilir.

 Xarici keçidlər 
 Polis Akademisi Resmi İnternet Sitesi
 Polis Akademisi Araştırma Merkezleri Başkanlığı

 İstinadlar 

Kateqoriya:Türkiyə ali təhsil müəssisələri
Kateqoriya:Polis